CELEX: C2004/262/55
Language: sl
Date: 2004-10-23 00:00:00
Title: Zadeva T-253/04: Tožba Zubeyir Aydar na zahtevo Kongra-Gel in 10 drugih proti Svetu Evropske unije, vložena dne 25. junija 2004

23.10.2004   
            
            
               SL
            
            
               Uradni list Evropske unije
            
            
               C 262/28
            
         Tožba Zubeyir Aydar na zahtevo Kongra-Gel in 10 drugih proti Svetu Evropske unije, vložena dne 25. junija 2004
   (Zadeva T-253/04)
   (2004/C 262/55)
   Jezik postopka: angleščina
   Zubeyir Aydar, Fribourg, Švica, Haydar Isik, Maisoich, Nemčija, Kazim Baba, Berlin, Nemčija, George Aryo, Oldenzaal, Nizozemska, Sait Uzun, Egg/Flaw, Švica, Lord Nicholas Rea, London, Združeno Kraljestvo, Hugo Charlton, London, Združeno Kraljestvo, Roger Tomkins, Droucha, Ciper, Mark Thomas, London, Združeno Kraljestvo, Hugo Van Rompaye, Geel, Belgija in Jean Paul Nunez, Montpellier, Francija, ki jih zastopajo M. Muller, E. Grieves in C. Vine, Barristers in G. Pierce, Solicitor, so dne 25. junija 2004 na Sodišče prve stopnje Evropskih skupnosti vložili tožbo proti Svetu Evropske unije.
   Tožeče stranke Sodišču prve stopnje predlagajo, da:
   
               —
            
            
               razglasi za nično Odločbo Sveta 2004/306/ES z dne 2. aprila 2004, ki prepoveduje KONGRA-GEL kot privzeto ime za PKK in Uredbo 2508/2001;
            
         
               —
            
            
               alternativno razglasi Uredbo 2508/2001 za nezakonito glede uporabe za tožeče stranke;
            
         
               —
            
            
               sprejeme take druge ukrepe, kot jih Sodišče v svoji modrosti smatra za primerno;
            
         
               —
            
            
               Svetu naloži plačilo stroškov, ki so nastali tožečim strankam v tem postopku;
            
         
               —
            
            
               Svetu Evropske unije naloži plačilo odškodnine.
            
         Tožbeni razlogi in bistvene navedbe
   Tožeče stranke zatrjujejo, da je Svet, s tem, ko je prepovedal KONGRA-GEL kot privzeto ime za PKK, kršil Pogodbo o ES tako glede vsebine kot tudi postopka.
   Tožeče stranke navajajo, da je Svet vsebinsko kršil Pogodbo o ES na sledeče načine:
   
               —
            
            
               neuporaba dostopnih, objektivnih meril za pravilno ugotovljena dejstva;
            
         
               —
            
            
               nespoštovanje temeljnih pravic, vključno s pravico do svobode izražanja in združevanja, zaščitenih v členih 10 in 11 Evropske Konvencije o človekovih pravicah;
            
         
               —
            
            
               kršitev načel prava Skupnosti, kot so sorazmernost, varnost, enakost in pravica do zaslišanja;
            
         
               —
            
            
               zloraba moči.
            
         Nadalje, tožeče stranke navajajo, da je Svet kršil Pogodbo o ES glede postopka na sledeče načine:
   
               —
            
            
               s tem, da tožečim strankam pred prepovedjo ni dal možnosti podanja navedb in/ali zagotoviti strankam pravice do zaslišanja in/ali učinkovitega pravnega sredstva za izpodbijanje trditev o dejstvih, na katere se je oprl Svet, v smislu člena 6 in 13 Evropske konvencije o človekovih pravicah;
            
         
               —
            
            
               s tem, da ni zagotovil pravilnih ali zadostnih razlogov za pravno in dejansko podlago te odločbe.